Document ID: /roh_data/filtered/fineweb-2-filterrobots_roh.jsonl.gz/38086

En l’emprima liga da hockey ha il club da hockey da Cuira communitgà l’engaschament da Marcel Habisreutinger. L’anteriur giugader e trenader dal club da hockey d’Arosa surpiglia a Cuira la responsabladad per l’emprim’equipa e sustegna la partiziun da juniors.
Avant ses engaschament ad Arosa era Marcel Habisreutinger trenader da juniors tar il EV Zug e tar Uzwil. Marcel Habisreutinger succeda uschia a Herbert Schädler. L’anteriur trenader da Cuira ha gia fatg il viadi cuntrari da Cuira ad Arosa.